اليوم معلومتنة عن الاطفال وشلون نعتني بنظافتهم وترطيب بشرتهم..
الطفل بصورة عامة تكون بشرته رقيقة ومعرضة للجفاف، لهذا السبب لازم نكون حريصين باختيار مستحضرات الاستحمام ومرطب الجسم المناسب لبشرة طفلك.
اول شي لازم تكون درجة حرارة الماء متوسطة (فاترة) حتى ميأذي بشرة الطفل لان درجات الحرارة العالية ممكن تسبب بحروق للطفل بأقل من دقيقة.
ثاني شي هي اختيار مستحضرات الاستحمام مثل الشامبو والمكيف والغسول والصابونة ومرطب الجسم الي تناسب بشرة طفلك، وتكون خالية من المواد والاصباغ والعطور الصناعية والمواد الكيمياوية والكحول الي تسبب جفاف البشرة، لأن بشرة الطفل تكون حساسة جدًا وخاصة بشرة الطفل الرضيع بس مو كلها متشابهه لان كل طفل يختلف عن الثاني.
انواع بشرة الاطفال هي البشرة العادية والحساسة والجافة والبشرة المعرضة للاصابة بالاكزيما، لهذا السبب لازم تكونين حريصة باختيار الغسول الخاص والي يلائم نوع بشرة طفلك وتكون مكوناته غنية بالمواد الطبيعية اللطيفة على البشرة وعلى فروة راس الطفل ومتسبب حساسية ولا اضرار.
المكونات الطبيعية الي ينصح بيها للعناية بالطفل مثل (مستخلصات الحليب، زيت اللوز، زيت جوز الهند الطبيعي، العسل، الزهور الطبيعية وغيرها الكثير من المواد المفيدة والي ترطب بشرة طفلك).